kardosdrur/scandi-wiki huggingface dataset:
Skibelund Krat

Skibelund Krat er et nationalt mødested på Kongeådalens skovbevoksede nordskråning i Askov Sogn syd for Vejen.

Nationalt mødested 
Da Sønderjylland i 1864 måtte afstås til Preussen, blev Kongeåen statsgrænse. Fra Skibelund Krat kunne man skue ud over det tabte land sydpå. Især bønder og skolefolk gjorde Skibelund Krat til et nationalt mødested for dansksindede nord og syd for grænsen. På skråningen blev der anlagt en mødeplads med omkring 4.000 siddepladser, så der kunne afholdes store friluftsmøder. Årets højdepunkt var grundlovsmødet og Grundlovsdag fejres stadig i Skibelund Krat.

Stedet blev efterhånden en hel mindepark med et stort antal mindesten over personer, der havde gjort en særlig indsats for det nationale, det folkelige eller det religiøse – for det sidstes vedkommende specielt det grundtvigianske.

Mindesten 

Den første mindesten blev rejst og afsløret i Skibelund Krat 3. november 1869. Den er til minde om Jacob Christian Lindberg og blev bekostet af lægprædikant og bonde Ole Peter Holm Larsen, der i 1877 selv blev mindet med en sten. Det vides ikke hvem der har hugget stenen, men den er tilvirket i København. Rejsningen af stenen resulterede i oprettelse af Skibelundforeningen, hvis primære formål var at købe området og indrette det til et nationalt mødested.

Foruden mindestenene er der opført to nationale monumenter: Billedhuggeren Niels Skovgaard har lavet "Magnusstenen" eller Magnus den Gode-stenen til minde om slaget på Lyrskov Hede i 1043. Den blev bekostet af professor Thor Lange og afsløret 28. september 1898. I 1901 bekostede erhvervsmanden Axel Heide mindesmærket "Modersmålet" til minde om A.D. Jørgensen og Edvard Lembcke, udført af den lokalt forankrede billedhugger Niels Hansen Jacobsen under dennes ophold i Paris.

På en høj i den østre ende af Skibelund Krat med front mod syd står en sten, der blev afsløret 15. juli 1920 til minde om Genforeningen i 1920. 10.000 mennesker med kongeparret og prinserne i spidsen overværede afsløringen.

En af de seneste mindesten er sat over 66 elever fra Skibelund Efterskole, som mistede livet i de to verdenskrige, hovedsageligt i den første. Mange af eleverne kom sydfra og kom som voksne til at gøre tysk krigstjeneste. Stenen blev bekostet af gamle Skibelund-elever med støtte fra Skibelundforeningen, og den blev afsløret 8. september 1957.

Noter

Eksterne kilder/henvisninger 
 Oversigt Skibelund Krat – liste over mindesten med foto og beskrivelser.

Geografiske områder i Syd- og Sønderjylland
Fredede arealer i Danmark
Vejen Kommunes geografi
Kontinuumhypotesen

I matematikken er kontinuumhypotesen (ofte forkortet CH fra det engelske Continuum hypothesis) en hypotese fremsat af Georg Cantor om mulige størrelser af uendelige mængder. Cantor introducerede begrebet kardinaltal for at sammenligne størrelser af uendelig mængder, og han gav to beviser for, at kardinaliteten af mængden af hele tal er strengt mindre end kardinaliteten af mængden af reelle tal. Kontinuumshypotesen, der har fået sit navn efter brugen af termen kontinuet om de reelle tal, siger:
Der findes ingen mængde, der har en størrelse, der falder imellem de hele tals og de reelle tals.
Idet kardinaliteten af heltallene er  (alef nul) og kardinaliteten af de reelle tal er , kan kontinuumhypotesen formuleres: Der findes ingen mængde S, så . Antages udvalgsaksiomet findes et mindste kardinaltal  større end  og kontinuumhypotesen er da ækvivalent med ligheden .

Der eksisterer en generalisering af kontinuumhypotesen, kaldet den generaliserede kontinuumhypotese (GCH), der siger, at for alle ordinaler  gælder .

Kontinuumhypotesen var den første af Hilberts problemer. Paul Cohen nåede frem til, at kontinuumhypotesen hverken kan bevises eller modbevises med Zermelo-Fraenkels aksiomer og udvalgsaksiomet. Dette resultat er imidlertid ikke universelt accepteret, og der forskes stadig i hypotesen.

Fodnoter 

Matematiske formodninger
Kanonbåden Drogden

Kanonbåden Drogden var et dansk krigsskib, der blev bygget i Frankrig i 1872. Skibet var beregnet til at indgå i forsvaret af København, og havde denne opgave indtil 1903. Kanonbåden var opkaldt efter efter farvandet Drogden.

Konstruktion 
I 1868 havde Royal Navy bygget kanonbåden HMS Staunch, der havde en kraftig 22,9 cm kanon, på trods af, at deplacementet kun var på 180 tons. Staunch og dens søsterskibe vakte stor interesse i såvel maritime som politiske kredse, da mange her så en billig løsning på forsvaret af kyststrækninger. I Frankrig blev der i 1869 fra værftet Claparède & Cie i Saint-Denis søsat to små kanonbåde (Revolver og Matrailleuse), designet af løjtnant Jèrôme-Eugène Farcy, og forsynet med en 24 cm kanon. Marinen bestilte et tilsvarende skib på dette værft, dog udstyret med en 22,9 cm kanon fra Armstrong. Kanonen blev bestilt i 1871 og var af samme type som de to kanoner på panserskibet Lindormen. Kanonen og dens affutage vejede 19 tons og udgjorde dermed omkring 40 procent af skibets vægt, hvilket var en meget høj andel. Kanonen kunne kun indstilles i højden, så når der skulle sigtes i sideretning, måtte hele skibet drejes. Thiede skriver, at man nærmest kan betegne skibet som "en flydende affutage". Drogden udmærkede sig ved at være det første af Marinens skibe, der var bygget af stål.

Tjeneste 
Drogden blev søsat 6. september 1872 og blev slæbt til Danmark af orlogsskonnerten Fylla. Den ankom til København 13. oktober og indgik i Flådens tal 8. november 1872, men navnet Drogden blev først officielt 9. oktober 1873. Med sin karakteristiske skrogform, hvor stævnen rundede op omkring kanonen, fik skibet imidlertid hurtigt kælenavnet "Den franske træsko". Kanonbåden var på Øresund i 1872 og 1873 og udførte prøveskydninger, og her konstaterede man hurtigt, at skibet var for lille til praktisk anvendelse i danske farvande. Mandskabet havde ingen muligheder for at komme i læ og skibet havde kun plads til ganske få forsyninger ombord. Det blev derfor kun til en enkelt deltagelse i eskadreøvelserne i 1876. Resten af tiden var Drogden anbragt i et skur på Arsenaløen, mens dens kanon lejlighedsvist blev brugt til skydeøvelser på Amager. Drogden udgik officielt af Flådens tal i 1903 og blev solgt på auktion 23. april 1904 for 1.600 kroner. Den gamle kanonbåd endte sine dage som depotskib i Nyhavn.

Referencer

Litteratur 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 
 
 R. Steen Steensen: Skibe og våben i R. Steen Steensen (red.): Flåden gennem 475 år, Bind 1, Martins Forlag, København 1974, 
 Sven E. Thiede, Dansk Søartilleri 1860-2004, Tøjhusmuseet 2004, 

Drogden
Skævinge Kirke

Skævinge Kirke. Sognekirken i byen Skævinge i Hillerød Kommune. Kirken er en romansk kampestensbygning på hulkantsokkel med rå hjørnekvadre af bl.a. granit og kalksten. Vinduer og døre er af kridt. Tårnet er i renæssancestil, bygget 1614 af Bastian Murmester fra Helsingør, korsarmen nord for koret er dog fra 1935.

I 1757 døde sognepræst Erik Wilhelm Jørgensen Quists hustru Mette Jensdatter Quist (født Rhode). Erik Wilhelm lod opføre et gravkapel til hustruen som en sidebygning til venstre for alteret. Det blev bygget af gule mursten, og har siden 1839 fungeret som sakristi. En mindeplade over Mette Jensdatter hænger stadig i bygningen.

I indberetningerne til Oldsagskommissionen af 1807 fortæller sognepræsten i Skævinge og Gørløse at der findes 2 epitafier over forrige sognepræster. På den ene var skriften ulæselig, på den anden kunne læses en latinsk indskrift: "Hic sepultus est vir honestus et doctus Doñs Petrus Nicolai, præpositus provinciæ hujus Strøæ, et pastor ecclesiæ Skefing et Giørløf, qvi piis votis et suspiriis ex hoc ærumnarum pelage ad beatum portum hinc emigravit 29 Julii Ao 1604., ætatis suæ 69, cum uxoribus cariss. Anna Petri f. qvondam mortua et hic recondita, et Chatarina Joannis f. jam relicta moestiss, ex qva qvatuor liberos procreavit, qvi ipsi dudum morte perempti et una hic humati sunt." De to epitafier er nu forsvundne.

I 1889 blev fremdraget resterne af kirkens kalkmalerier, heriblandt en for kalkmalerier enestående afbildning af Holger Danske fra ca. 1550. Nogle år før, i 1534, var den danske oversættelse af Holger Danske-krøniken, foretaget af Christiern Pedersen udkommet, hvilket sandsynligvis forklarer motivet.

Altertavlen er et maleri af den vantro Thomas malet af Christoffer Wilhelm Eckersberg. Alterstagerne i barok stil er skænket af Hans Nansen den Yngre i 1696.

Kirkeklokken er støbt 1516, og bærer en latinsk indskrift, der, oversat til dansk, lyder: "Herren elskede Andreas i sødheds duft. Johannes Fastenowe gjorde mig i det Herrens år 1516. Sognepræst var Mathias Henriksen." Indskriften er identisk med indskriften på klokken i Syv Kirke (i landsbyen Kirke Syv syd for Roskilde), og begge kirker var derfor muligvis viet til apostlen Andreas.

Henvisninger

Eksterne kilder og henvisninger 
Trap Danmark bind III : Frederiksborg Amt.
 Skævinge Kirke hos KortTilKirken.dk
 Skævinge Kirke hos danmarkskirker.natmus.dk (Danmarks Kirker, Nationalmuseet)
 

Kirker i Hillerød Kommune
Kirker i Helsingør Stift
Kirker i Frederiksborg Amt
Kirke
Kanonbåden Øresund

Øresund var en kanonbåd, bygget på Orlogsværftet og søsat i 1874. Søsterskib til Store Bælt og Lille Bælt. Den var lidt mindre end Falster, men havde samme armering. Dens maskineri var på 200 HK.

Tekniske data

Generelt 
 Længde: 26,1 m
 Bredde:  8,0 m 
 Dybgang: 2,1 m
 Deplacement: 240 ton
 Fart 7,4 knob
 Besætning: 36

Armering
 Artilleri: 1 styk 25,4 cm kanon (10") og 2 styk 50 mm (4 pund) riflede forladekanoner. Senere omarmeret med 1 styk 57 mm og 6 styk 37 mm kanoner, alle hurtigtskydende.

Tjeneste 
 Søsat i 1874. Efter tjeneste som kanonbåd fungerede det som kuldepotskib (Kuldepotskib nr. 1). Udgået i 1912.

Eksterne henvisninger
 Kanonbåden Øresund i Den sorte Registrant 
 Om den danske flådes historie på Nationamuseet
 Om Kanonbåden Øresund på navalhistory.dk

Øresund
Egoi Martínez

Egoi Martínez de Esteban (født 15. maj 1978, Etxarri, Navarra, Spanien) er en tidligere spansk professionel landevejsrytter.

I sit første Tour de France i 2004 fuldførte Martínez på en samlet 41. plads.

Tour de France 
 2009 – nr. 44 sammenlagt
 2008 – nr. 50 sammenlagt
 2007 – nr. 61 sammenlagt
 2006 – nr. 42 sammenlagt
 2005 – nr. 48 sammenlagt
 2004 – nr. 41 sammenlagt

Eksterne henvisninger 

 

Mandlige cykelryttere fra Spanien
Benoît Vaugrenard

Benoît Vaugrenard (født 5. januar 1982 i Vannes) er en tidligere professionel fransk cykelrytter.

Han fik sit gennembrud da han havde den den hvide ungdomstrøje under Tour de France 2006 på tre etaper. I slutningen af juni 2007 vandt han det franske mesterskab i enkeltstart.

Eksterne henvisninger 

 

Mandlige cykelryttere fra Frankrig
Personer fra Vannes
Stéphane Augé

Stéphane Augé (født 6. december 1974 i Pau) er en fransk tidligere landevejscykelrytter som kørte for ProTour-holdet Cofidis.

Tour de France 
 2007 – udgik
 2006 – 123. plads sammenlagt
 2005 – 121. plads sammenlagt
 2003 – udgik
 2002 – 115. plads sammenlagt

Eksterne henvisninger 

Mandlige cykelryttere fra Frankrig
Personer fra Pau
Sucking in the Seventies

Sucking in the Seventies er det fjerde officielle opsamlingsalbum fra The Rolling Stones, og det blev udgivet i 1981. Det var efterfølgeren til Made in the Shade fra {1975), og indeholdt materiale fra It's Only Rock 'n' Roll (1974) til Some Girls (1978).

Mange af numrene til album blev enten remixet eller genindspillet, og nogle sjældne sange blev tilføjet. ”Everything Is Turning To Gold”  var tidligere udgivet som b-siden til "Shattered" sent i 1978, og kun i USA. "If I Was A Dancer (Dance Pt. 2)" findes der en længere remixet udgave på Emotional Rescue [til trods for titlen], og "When The Whip Comes Down" er at finde som en udgivet live version. 

Interessant er det dog at den ikke indeholder "Miss You", som var et stort hit i den periode albummet dækker.

Sucking in the Seventies blev udgivet i foråret 1981, mens Tattoo You var ved at være blive lavet færdigt, og albummet fik en 15. plads i USA (hvor den solgte guld), men kom ikke på nogle charts i England.

Spor 

Alle sangene er skrevet af Mick Jagger and Keith Richards udtaget hvor andet er påført.

"Shattered" – 3:46 
 Fra Some Girls.  
"Everything Is Turning To Gold" (Mick Jagger/Keith Richards/Ron Wood) – 4:06 
 B-side til ”Shattered”. 
"Hot Stuff" – 3:30 
 Fra Black and Blue.  
"Time Waits for No One" – 4:25 
 Fra It's Only Rock 'n' Roll. 
"Fool to Cry" – 4:07 
 Fra Black and Blue. 
"Mannish Boy" (Ellas McDaniel/Mel London/McKinley Morganfield) – 4:38 
 Fra en live koncert. 
"When the Whip Comes Down (Live Version)" – 4:35 
 Optaget live i Detroit den  6. juli 1978. 
"If I Was A Dancer (Dance Pt. 2)" (Mick Jagger/Keith Richards/Ron Wood) – 5:50 
"Crazy Mama" – 4:06 
"Beast of Burden" – 3:27 

Opsamlingsalbum fra 1981
Rolling Stones-opsamlingsalbum
Kanonbåden Lille Bælt

Lille Bælt blev bygget på Orlogsværftet og søsat i 1875. Den var søsterskib til Øresund, med samme maskinkraft og armering. Dens maskineri var på 200 HK.

Tekniske data

Generelt 
 Længde: 26,1 m
 Bredde:  8,0 m 
 Dybgang: 2,2 m
 Deplacement: 247 ton
 Fart 7,6 knob
 Besætning: 30

Armering
 Artilleri: 1 styk 25,4 cm kanon (10") og 2 styk 50 mm (4 pund) riflede forladekanoner. Senere omarmeret med 1 styk 57 mm og 6 styk 37 mm kanoner, alle hurtigtskydende.

Tjeneste 
 Søsat i 1875. Udgået i 1919.

Eksterne henvisninger
 Kanonbåden Lille Bælt i Den sorte Registrant 
 Den Danske Flåde 1860-1990

Lille Bælt
Kanonbåden Store Bælt

Store Bælt blev bygget på Orlogsværftet og søsat i 1875. Den var søsterskib til Øresund og Lille Bælt, med samme armering.

Tekniske data

Generelt 
 Længde: 26,1 m
 Bredde:  8,0 m 
 Dybgang: 2,2 m
 Deplacement: 244 ton

Armering
 Artilleri: 1 styk 25,4 cm kanon (10") og 2 styk 50 mm (4 pund) riflede forladekanoner. Senere omarmeret med 1 styk 57 mm og 6 styk 37 mm kanoner, alle hurtigtskydende.

Tjeneste 
 Søsat i 1875. Udgået i 1912.

Eksterne henvisninger
 Kanonbåden Store Bælt i Den sorte Registrant
 Den Danske Flåde 1860-1990

Store Bælt
Janne Holmén

Janne Holmén (født 26. september 1977 i Jomala, Åland) er en finsk maratonløber. Han er søn af den tidligere EM-guldvinder Nina Holmén og gift med Laila Skah fra Marokko, som er søster til Khalid Skah, som vandt OL-guld på 10.000 m ved OL i Barcelona i 1992.

Janne Holméns bedste resultat er sejren i maratonløb ved EM i atletik i München i 2002 i tiden 2:12:14. Hans bedste VM-resultat er 9.-pladsen i maratonløb ved VM i Osaka i 2007. Holméns personlige rekord er sat ved Berlin maraton i 2003 og lyder på 2:12:10.

Ved siden af idrætten beskæftiger Holmén sig med historie. Den 5. maj 2006 forsvarede han sin doktorafhandling Den politiska läroboken: Bilden av USA och Sovjetunionen i norska, svenska och finländska läroböcker under Kalla kriget ved Uppsala Universitet.

Eksterne henvisninger 

Maratonløbere fra Finland
Aljaksandr Kutjynski

Aljaksandr Kutjynski (  ;  ) (født 27. oktober 1979 i Minsk) er en hviderussisk tidligere professionel cykelrytter.

Aljaksandr Kutjynski begyndte sin karriere i 2004 hos det italienske cykelhold Amore e Vita. I sit første år vandt han Giro d'Abruzzo, en etape af Slovenien Rundt og det franske endagsløb Châteauroux-Classic de l'Indre. Året efter tog han hjem med den samlede sejr i Boucles de la Mayenne og blev hviderussisk landevejsmester. Fra 2006 cyklede Kutjynski for det italienske kontinentalhold Ceramica Flaminia. I dette år blev han nr. 2 på en etape af Giro del Trentino og han vandt Memorial Oleg Dyachenko. Fra 2011 cykler han for UCI ProTour-holdet Katusha.

Resultater 

2004
 Châteauroux-Classic de l'Indre
2005
  Hviderussisk mester i landevejsløb
2007
 Five Rings of Moscow
2009
 2. plads, Gent-Wevelgem
2010
  Hviderussisk mester i landevejsløb
2011
  Hviderussisk mester i landevejsløb

Hold 
 Amore & Vita-Beretta (2004–2005)
 Ceramica Flaminia (2006)
 Liquigas (2007–2010)
 Katusha (2011–)

Eksterne henvisninger 

 

Mandlige cykelryttere fra Hviderusland
Patrice Halgand

Patrice Halgand (født 2. marts 1974 i Saint-Nazaire) er en fransk tidligere professionel cykelrytter. Han debuterede som professionel i 1995 for holdet Festina-Lotus. I 2004 gik han over til Crédit Agricole fra Jean Delatour, som han havde cyklet for i 4 år.

Mandlige cykelryttere fra Frankrig
Rewind (1971-1984)

Rewind (1971-1984) er et opsamlingsalbum fra The Rolling Stones, og det blev udgivet i 1984. Det kom kun tre år efter Sucking in the Seventies, og albummet kom kun hovedsagelig på grund af bandet ville markere enden på deres sammenarbejde med EMI og Warner Music, i Nordamerika, der begge var distributører til Rolling Stones Records.

I juli, lige før Undercover blev udgivet, havde The Rolling Stones skrevet en multi- million dollar kontrakt med CBS Records, og det første album de skulle levere var til 1986. Det var også det første Rolling Stones album der indeholdt en sangtekst bog. 

For første gang siden Through the Past, Darkly (Big Hits Vol. 2), fra 1969, var der forskel på den engelske og den amerikanske udgave. 

Rewind (1971-1984) blev udgivet i sommeren 1984, men den var ikke lige så succesfuld som dens forgængere havde været. Den fik en 23. plads i England og en 86. plads USA, til trods for den solgte guld.

Spor 
 Alle sangene er skrevet af Mick Jagger and Keith Richardsudtaget hvor andet er påført.

Udgivelsen i England 
"Brown Sugar" – 3:49 
"Undercover of the Night" – 4:32 
"Start Me Up" – 3:31 
"Tumbling Dice" – 3:37 
"It's Only Rock 'n' Roll (But I Like It) " – 5:07 
"She's So Cold" – 4:11 
"Miss You" – 4:48 
"Beast of Burden " – 4:27 
"Fool to Cry" – 5:06 
"Waiting on a Friend" – 4:34 
"Angie" – 4:31 
"Respectable" – 3:07

Udgivelsen i USA 
"Miss You" – 4:48 
"Brown Sugar" – 3:49 
"Undercover of the Night" – 4:31 
"Start Me Up" – 3:31 
"Tumbling Dice" – 3:37 
"Hang Fire" – 2:21 
"It's Only Rock 'n' Roll (But I Like It)" – 5:07 
"Emotional Rescue" – 5:40 
"Beast of Burden" – 4:27 
"Fool to Cry" – 5:05 
"Waiting on a Friend" – 4:34 
"Angie" – 4:31 
"Doo Doo Doo Doo Doo (Heartbreaker)" – 3:25 

Opsamlingsalbum fra 1984
Rolling Stones-opsamlingsalbum
Kim Daugaard

Kim Daugaard kan hentyde til flere personer:
 Kim Daugaard (musiker) – en dansk musiker
 Kim Daugaard (fodboldspiller) – en dansk fodboldspiller
Johann Crüger

Johann Crüger, 9. april 1598 – 23. februar 1662, var en tysk komponist og kantor, korleder, i Berlin, af en af sin tids fremmeste koralskabere. 
Han samlede, arrangerede og udgav flere koralsamlinger hvoraf den mest kendte er Praxis pietatis melica, fromhedsøvelser på vers. Det ældste kendte eksemplar er fra 1647.

Crüger knyttede 1643 venskab med salmedigteren Paul Gerhardt og satte musik til mange af hans salmer.

Eksterne henvisninger 

 Sange i Wikisource
 DenDanskeSalmebogOnline.dk giver mulighed for at vælge komponist i rullemenuen (drop-down-menu) og derefter høre melodierne. Crüger er repræsenteret med mange melodier. 
 Gamle Danske Sange – med melodier af Johann Crüger, fra Ugle.dk
 Hos Cyber hymnal findes flere melodier, tekster og mere om Crüger  på engelsk med tyske titler.

 I Seneste Hymnologi (pdf-fil) – et nordisk tidsskrift om hymnologi – er Johann Crüger omtalt i et afsnit om Paul Gerhardt ved Steffen Arndal – som html-fil

Komponister fra Tyskland
Kirkemusikkomponister
Peter Van Petegem

Peter Van Petegem (født 18. januar 1970 i Brakel) er en tidligere professionel belgisk landevejscykelrytter. Han cyklede for det belgiske hold Quick Step-Innergetic.

Han fik sølv ved VM i 1998, og bronze i 2003.

I 2003 vandt han både Paris-Roubaix og Flandern Rundt, det er der kun ti ryttere som har gjort.

Eksterne henvisninger 

Mandlige cykelryttere fra Belgien
Novozerosøen

Novozerosøen (Новое озеро, Novozero Ozero), er en russisk sø i Vologda oblasten, beliggende ca. 400 km nord for Moskva. I søen ligger øen Ognenny Ostrov (), som rummer et tidligere kloster, der i 1917 blev omdannet til et fængsel, og siden 1953 et højsikkerhedsfængsel, fængsel nr. OE 256/5, for dødsdømte.

Se også 
Ildøen

Eksterne henvisninger 
 Placering af Novozerosøen på Google Maps
 Billeder fra Novozerosøen

Søer i Rusland
UnoTel

UnoTel A/S er et telefoni-brand i Nuuday, som udbyder fastnet- og mobiltelefoni. De i alt 40.000 kunder bliver serviceret via TDC's mobilnet. UnoTel A/S var tidligere en del af Zitcom-koncernen i Skanderborg.

Kilder og eksterne henvisninger 
 Unotels hjemmeside

Etableret i 2003
Ophørt i 2017
Teleselskaber i Danmark
TDC
Bedste sendetid

Bedste sendetid eller prime time er en betegnelse for den for tv-kanalerne vigtigste sendetid mellem ca. kl. 20 og 22. Tidsrummet er særligt attraktivt for de kommercielle kanaler, idet gruppen af købestærke forbrugere i høj grad ser tv i aftentimerne.

Prime time-begrebet kommer fra USA, men ses også tydeligt i Storbritannien og Tyskland.

Prime time i Danmark 
Herhjemme ses det også tydeligt, at tv-stationerne sender de mest attraktive programmer i dette tidsrum. Man vil således så godt som aldrig kunne opleve, at nyere dansk dramatik sendes udenfor dette tidsrum. Serier som Krøniken, Nikolaj & Julie, TAXA blev alle sendt søndage kl. 20 også Spise med Price er blevet sendt kl. 20, hvor omkring en million danskere sidder foran tv-skærmen.

For DR1's vedkommende er prime time søndag-fredag bygget op omkring et eller to programmer mellem 20 og 21 efterfulgt af en nyhedstime med TV Avisen, magasinprogrammer og sportsnyheder frem til kl. 22, mens TV 2's aftenflade mandag-torsdag fylder begge timer mellem 20 og 22. DR2's aftenflade varer til 22.30, hvor nyhedsprogrammet Deadline går på.

Tv
Freddy Bichot

Freddy Bichot (født 9. september 1979 i Saint-Fort eller Château-Gontier) er en fransk tidligere professionel landevejscykelrytter.

Eksterne henvisninger 

Mandlige cykelryttere fra Frankrig
Manuel Quinziato

Manuel Quinziato (født 30. oktober 1979 i Bolzano) er en tidligere professionel italiensk landevejscykelrytter.

Eksterne henvisninger 

 

Mandlige cykelryttere fra Italien
Mydriasis

Mydriasis er et betegnelsen for udvidede pupiller, der ofte er tegn  på indtagelse af stoffer. Ved øjenundersøgelser bruges stoffet atropin (Bella donna), der er en Muscarin receptor antagonist (non-selektiv kompetitivt virkende), til at udvide pupillerne med.

Stoffer 
Stoffer som kan medføre mydriasis er f.eks. MDMA, kokain, amfetamin samt største delen af psykedelika (såsom LSD og 2C-B). Det kan også skyldes nogle smertesillende medicin.

Se også 
 Miosis
 Anisocoria

Noter 

Symptomer
Stofmisbrug
Serie 2 (DBU København)

Serie 2 (DBU København) er den syvendebedste fodboldrække (en blandt flere), i dansk fodbold.

Det er den tredjebedste fodboldrække for herrer administreret af lokalunionen DBU København. 

Fodboldligaer
Fodboldturneringer i Danmark